Dalam setiap pertemuan, kedua-dua pasukan akan memainkan tempat sendiri-dan-tempat lawan secara timbal balas. Kedua-dua pemenang, akan diputuskan menerusi keputusan agregat, dan sekaligus layak ke Piala Dunia FIFA 2022 di Qatar. Jika keputusan agregat masih sama, Peraturan gol tempat lawan digunakan, iaitu pasukan yang menjaringkan lebih banyak gol di tempat lawan dari tempat sendiri dalam kedua-dua perlawanan. Sekiranya gol tempat lawan juga sama, maka masa tambahan 30 minit dimainkan. Peraturan gol tempat lawan sekali lagi digunakan selepas masa tambahan, iaitu jika terdapat gol yang dijaringkan dalam masa tambahan dan keputusan agregat masih sama, pasukan pelawat akan mara melalui gol lebih banyak di tempat lawan. Sekiranya tiada gol yang dijaringkan dalam masa tambahan, perlawanan ditentukan oleh sepakan penalti.